ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Προγράμματος Μεταπτυχιακών Σπουδών
του Τμήματος Επικοινωνίας και Ψηφιακών Μέσων
της Σχολής Κοινωνικών και Ανθρωπιστικών Επιστημών του Πανεπιστημίου Δυτικής Μακεδονί-
ας με τίτλο «Ανάπτυξη Ψηφιακών Παιχνιδιών και
Πολυμεσικών Εφαρμογών» (MSc “Gaming and
Multimedia Application Development”).
Έγκριση Εσωτερικού Κανονισμού Λειτουργίας,
Επιτροπής Ισότητας των Φύλων και Καταπολέμησης των Διακρίσεων του ΔΙ.ΠΑ.Ε..
ΑΠΟΦΑΣΕΙΣ
Αριθμ. 4008
(1)
Ίδρυση Προγράμματος Μεταπτυχιακών Σπουδών του Τμήματος Επικοινωνίας και Ψηφια-
κών Μέσων της Σχολής Κοινωνικών και Ανθρωπιστικών Επιστημών του Πανεπιστημίου
Δυτικής Μακεδονίας με τίτλο «Ανάπτυξη Ψηφιακών Παιχνιδιών και Πολυμεσικών Εφαρμο-
γών» (MSc “Gaming and Multimedia Application
Development”).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «Ίδρυση Πανεπιστημίου Δυτικής
Μακεδονίας» (Α’ 83).
2. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
4. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
5. Το Κεφάλαιο Γ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019 «Συνέργειες Πανε-
πιστημίων και Τεχνολογικών Εκπαιδευτικών Ιδρυμάτων
και λοιπές διατάξεις εκπαίδευσης» (Α’ 70).
6. Το άρθρο 15 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
7. Το άρθρο 16 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
8. Τα άρθρα 80-87 του ν. 4957/2022  «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141).
9. Την παρ. 1 του άρθρου 88 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141).
10. Την παρ. 1 του άρθρου 455 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
11. Τα άρθρα 59-61 του ν. 5094/2024 «Ενίσχυση του
Δημοσίου Πανεπιστημίου - Πλαίσιο λειτουργίας μη κερδοσκοπικών παραρτημάτων ξένων πανεπιστημίων και
άλλες διατάξεις» (Α’ 39).
12. Την υπό στοιχεία 18137/Ζ1/2023 Διυπουργική
απόφαση «Καθορισμός των προϋποθέσεων και της διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
19 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1345
20.03.2025 19:35:10
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
13. Την υπ’ αρ. 6941/2023 απόφαση Συγκλήτου «Έγκριση Κανονισμού Προγραμμάτων Μεταπτυχιακών και Δι-
δακτορικών Σπουδών, σύμφωνα με το άρθρο 79 του
ν. 4957/2022» (Β’ 4827).
14. Την υπ’ αρ. 3808/2023 πρυτανική πράξη «Διαπιστωτική πράξη συγκρότησης του Συμβουλίου Διοίκησης
του Πανεπιστημίου Δυτικής Μακεδονίας» (Υ.Ο.Δ.Δ. 251).
15. Την υπ’ αρ. 4738/2023 πρυτανική πράξη «Εκλογή
Πρύτανη και ορισμός τεσσάρων (4) Αντιπρυτάνεων του
Πανεπιστημίου Δυτικής Μακεδονίας» (Υ.Ο.Δ.Δ. 381).
16. Την υπ’ αρ. 249/2023 διαπιστωτική πράξη «Καθορισμός τομέων ευθύνης και επιμέρους αρμοδιοτήτων που
μεταβιβάζονται στους Αντιπρυτάνεις του Πανεπιστημίου
Δυτικής Μακεδονίας - Σειρά αναπλήρωσης του Πρύτανη
του Πανεπιστημίου Δυτικής Μακεδονίας» (Β’ 5479).
17. Την υπ’ αρ. 218/2023 απόφαση του Συμβουλίου
Διοίκησης του Πανεπιστημίου Δυτικής Μακεδονίας
«Μεταβίβαση άσκησης αρμοδιοτήτων του Συμβουλίου
Διοίκησης στον Πρύτανη του Πανεπιστημίου Δυτικής
Μακεδονίας» (Β’ 5498).
18. Την υπ’ αρ. 1493/2023 απόφαση του Συμβουλίου
Διοίκησης «Μεταβίβαση άσκησης αρμοδιοτήτων του
Συμβουλίου Διοίκησης στον Πρύτανη του Πανεπιστημίου Δυτικής Μακεδονίας» (Β’ 6396).
19. Την υπ’ αρ. 2962/2024 διαπιστωτική πράξη «Καθορισμός τομέων ευθύνης και επιμέρους αρμοδιοτήτων
που μεταβιβάζονται στους Αντιπρυτάνεις του Πανεπιστημίου Δυτικής Μακεδονίας - Σειρά αναπλήρωσης
του Πρύτανη του Πανεπιστημίου Δυτικής Μακεδονίας»
(Β’ 433).
20. Την υπ’ αρ. 6672/2024 διαπιστωτική πράξη «Καθορισμός του τομέα ευθύνης και των επιμέρους αρμοδι-
οτήτων των Αντιπρυτάνεων του Πανεπιστημίου και με
τη σειρά με την οποία αναπληρώνουν τον Πρύτανη αν
απουσιάζει ή κωλύεται προσωρινά να ασκήσει τα καθήκοντά του για το χρονικό διάστημα έως τη λήξη θητείας
του Πρύτανη, των Αντιπρυτάνεων και του Εκτελεστικού
Διευθυντή, ήτοι 31.08.2027» (Β’ 4210).
21. Το απόσπασμα πρακτικού (συνεδρίαση υπ’ αρ. 10/
04-05-2023) του Τμήματος Επικοινωνίας και Ψηφιακών
Μέσων.
22. Τη θετική εισήγηση της Επιτροπής Μεταπτυχιακών
Σπουδών του Πανεπιστημίου Δυτικής Μακεδονίας (αρ.
συνεδρίασης 45/07-12-2023).
23. Το απόσπασμα πρακτικού της Συγκλήτου του Πανεπιστημίου Δυτικής Μακεδονίας (συνεδρίαση υπ’ αρ. 199/
11-12-2023).
24. Την υπό στοιχεία QA_498_07-03-2025 απόφαση
πιστοποίησης της Εθνικής Αρχής Ανώτατης Εκπαίδευσης
(ΕΘ.Α.Α.Ε.).
25. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
26. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού αποφασίζει:
Την ίδρυση και λειτουργία του Προγράμματος Μεταπτυχιακών Σπουδών του Τμήματος Επικοινωνίας και
Ψηφιακών Μέσων της Σχολής Κοινωνικών και Ανθρωπιστικών Επιστημών του Πανεπιστημίου Δυτικής Μακεδο-
νίας με τίτλο «Ανάπτυξη Ψηφιακών Παιχνιδιών και Πολυμεσικών Εφαρμογών» (MSc “Gaming and Multimedia
Application Development”) από το ακαδημαϊκό έτος
2024-2025, ως ακολούθως:
Άρθρο 1
Γενικές Διατάξεις
Το Τμήμα Επικοινωνίας και Ψηφιακών Μέσων της
Σχολής Κοινωνικών και Ανθρωπιστικών Επιστημών του
Πανεπιστημίου Δυτικής Μακεδονίας λειτουργεί και οργανώνει από το ακαδημαϊκό έτος 2024-2025 Πρόγραμμα
Μεταπτυχιακών Σπουδών με τίτλο «Ανάπτυξη Ψηφιακών
Παιχνιδιών και Πολυμεσικών Εφαρμογών» (MSc “Gaming
and Multimedia Application Development”), σύμφωνα
με τις διατάξεις του ν. 4957/2022, όπως τροποποιήθηκε
και ισχύει.
Άρθρο 2
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) με τίτλο: «Ανάπτυξη Ψηφιακών Παιχνι-
διών και Πολυμεσικών Εφαρμογών» (MSc “Gaming and
Multimedia Application Development”).
Άρθρο 3
Αντικείμενο-Σκοπός
Το Π.Μ.Σ. «Ανάπτυξη Ψηφιακών Παιχνιδιών και Πολυμεσικών Εφαρμογών» (MSc “Gaming and Multimedia
Application Development”) έχει ως αντικείμενο τη σχεδίαση και ανάπτυξη ψηφιακών παιχνιδιών για οποιαδή-
ποτε συσκευή, δίνοντας έμφαση στην καινοτομία, καλές
πρακτικές σχεδίασης, στην ανάπτυξη δεξιοτήτων προγραμματισμού και χρήσεων των κατάλληλων ψηφιακών
εργαλείων. Το εν λόγω πρόγραμμα χαρακτηρίζεται από
διεπιστημονικότητα, συνδέοντας γνωστικά αντικείμενα
όπως του προγραμματισμού, της επικοινωνίας, αφήγησης, σκηνοθεσίας, εικόνας, video, animation, μάρκετινγκ,
ψηφιακά μέσα κ.α.
Οι διπλωματούχοι του Π.Μ.Σ. εξειδικεύονται και αποκτούν το θεωρητικό και εμπειρικό υπόβαθρο καθώς
και τις δεξιότητες που τους καθιστούν ικανούς/ές να
απασχοληθούν σε διάφορα επαγγελματικά και ερευνητικά πεδία που συνδέονται με το σχεδιασμό και την
ανάπτυξη των ψηφιακών παιχνιδιών και πολυμεσικών
εφαρμογών.
Παράλληλα προς την ερευνητική του αποστολή το
Π.Μ.Σ. αποβλέπει και στην κατάρτιση ανώτατων στελεχών και υπευθύνους χάραξης πολιτικής σε επαγγελμα-
τικούς και κοινωνικούς τομείς όπως, Εκπαίδευση, Τηλεόραση, Κινηματογράφος, Επιχειρήσεις, Οργανισμοί κ.α.
για τον στρατηγικό και αποτελεσματικό σχεδιασμό των
πολυμεσικών εφαρμογών.
Σκοποί του Π.Μ.Σ. είναι:
- Η παροχή εξειδικευμένων γνώσεων στις σύγχρονες
διεπιστημονικές εξελίξεις στο ευρύτερο πεδίο των Ψηφιακών Παιχνιδιών και των πολυμεσικών εφαρμογών και
η προσφορά υψηλού επιπέδου γνώσεων και δεξιοτήτων
που σχετίζονται με κάθε μορφή τέτοιων εφαρμογών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
- Η κατάρτιση εξειδικευμένων διπλωματούχων με συγκροτημένο θεωρητικό υπόβαθρο, καθώς και η ικανότη-
τα διεπιστημονικής αντιμετώπισης σύνθετων πρακτικών
προβλημάτων στα ευρύτερα πεδία της ανάπτυξης ψηφιακών εφαρμογών πολυμέσων και παιχνιδιών.
- Η προαγωγή της διεπιστημονικής έρευνας σε θέματα σχεδίασης και ανάπτυξης ψηφιακών παιχνιδιών και
πολυμεσικών εφαρμογών με έμφαση στην καινοτομία,
καθώς και της εκπόνησης υψηλού επιπέδου συναφών
μεταπτυχιακών διπλωματικών εργασιών.
- Η ανάπτυξη κριτικών και ερευνητικών δεξιοτήτων
που απαιτούνται για σπουδές διδακτορικού επιπέδου.
- Η κατάρτιση επιστημόνων με τις απαιτούμενες δεξιότητες για επιτυχή σταδιοδρομία στον ιδιωτικό, δημόσιο
και ακαδημαϊκό τομέα.
Άρθρο 4
Χρονική Διάρκεια
Το Π.Μ.Σ. «Ανάπτυξη Ψηφιακών Παιχνιδιών και Πολυμεσικών Εφαρμογών» (MSc “Gaming and Multimedia
Application Development”) διαρθρώνεται σε τρία (3)
ακαδημαϊκά εξάμηνα, στα οποία περιλαμβάνεται και ο
χρόνος εκπόνησης της διπλωματικής εργασίας. Το ΠΜΣ
παρέχει δυνατότητα μερικής φοίτησης, η διάρκεια της
οποίας δεν υπερβαίνει το διπλάσιο του χρόνου της κανονικής φοίτησης.
Άρθρο 5
Κατηγορίες Πτυχιούχων
Στο Π.Μ.Σ. γίνονται δεκτοί/ές πτυχιούχοι της ημεδαπής ή ομοταγών ιδρυμάτων της αλλοδαπής τμημάτων
Πολυτεχνικών Σχολών, Θετικών Σχολών, του Τμήματος
Επικοινωνίας και Ψηφιακών Μέσων και απόφοιτοι/ες άλλων τμημάτων ΑΕΙ που έχουν παρακολουθήσει επιτυχώς
μαθήματα προγραμματισμού με τουλάχιστον οκτώ (8)
ECTS αθροιστικά.
Άρθρο 6
Αξιολόγηση Υποψηφίων
Η διαδικασία επιλογής και αξιολόγησης των υποψηφίων στο ΠΜΣ γίνεται με μοριοδότηση του υποβληθέ-
ντος φακέλου υποψηφιότητας. Ως κριτήρια επιλογής
των υποψηφίων ορίζονται οι βασικοί τίτλοι σπουδών, η
συναφής πτυχιακή εργασία όπου αυτή προβλέπεται σε
προπτυχιακό επίπεδο, η πιστοποιημένη γλωσσομάθεια,
ενώ συνεκτιμώνται επιπλέον τίτλοι σπουδών, δημοσιευμένο έργο και συναφή επιμορφωτικά σεμινάρια, όπως
αυτά προσδιορίζονται αναλυτικότερα στον Κανονισμό
Μεταπτυχιακών Σπουδών.
Άρθρο 7
Πρόγραμμα Σπουδών
Για την απόκτηση του Διπλώματος Μεταπτυχιακών
Σπουδών (ΔΜΣ) απαιτείται η παρακολούθηση και επιτυχής εξέταση σε όλα τα υποχρεωτικά μαθήματα και ερ-
γαστήρια του Α’ και Β’ εξαμήνου, καθώς και η εκπόνηση
Μεταπτυχιακής Διπλωματικής Εργασίας στο Γ’ εξάμηνο.
Το Δίπλωμα Μεταπτυχιακών Σπουδών απονέμεται
μετά τη συμπλήρωση ενενήντα (90) πιστωτικών μονάδων (ECTS).
Αναλυτικά, η διάρθρωση του προγράμματος είναι η
ακόλουθη:
«Ανάπτυξη Ψηφιακών Παιχνιδιών και Πολυμεσικών Εφαρμογών»
(MSc “Gaming and Multimedia Application Development”)
Εξάμηνο Α' (Semester A)
Α/Α
Τίτλος μαθήματος
Τύπος μαθήματος
Θεωρητικό (Θ)
Εργαστηριακό (Ε)
ECTS
Εισαγωγή στην ανάπτυξη παιχνιδιών
(Προγραμματισμός και βασικές εφαρμογές σε
μηχανή παιχνιδιών)
Θ/Ε
Αλγοριθμική Σκέψη
Θ/Ε
Αντικειμενοστραφής Προγραμματισμός
(C#), Τεχνολογία Λογισμικού για ανάπτυξη
παιχνιδιών
Θ/Ε
7,5
Ψηφιακή Επεξεργασία Πολυμέσων
Θ/Ε
7,5
Δημιουργική ανάπτυξη σεναρίων, Σκηνοθεσία
Θ/Ε
Σύνολο Πιστωτικών Μονάδων
Εξάμηνο Β' (Semester Β)
Ανάπτυξη Διανυσματικών γραφικών
(2D), Μοντέλων (3D) και Animation
Θ/Ε
Marketing και Επικοινωνία
Θ
Προχωρημένα θέματα ανάπτυξης
παιχνιδιών
Θ/Ε
11.5
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
Επαυξημένη και Εικονική
Πραγματικότητα
Θ/Ε
6.5
Σύνολο Πιστωτικών Μονάδων
Εξάμηνο Γ' (Semester C)
Μεταπτυχιακή Διπλωματική Εργασία (Master Thesis)
Σύνολο Πιστωτικών Μονάδων
Πέραν των παραπάνω μαθημάτων, μπορούν να προγραμματιστούν επιπρόσθετα επιμορφωτικά σεμινάρια
εφόσον αυτό κριθεί απαραίτητο.
Η γλώσσα διδασκαλίας του Π.Μ.Σ είναι η ελληνική. Η
γλώσσα εκπόνησης διπλωματικής εργασίας είναι η ελληνική ή και η αγγλική.
Οποιαδήποτε αλλαγή του προγράμματος σπουδών,
τροποποίηση και ανακατανομή των μαθημάτων στα
εξάμηνα θα εγκρίνεται με αποφάσεις των αρμοδίων
οργάνων και θα ενσωματώνεται στον κανονισμό μεταπτυχιακών σπουδών.
Άρθρο 8
Αριθμός Εισακτέων
Ο αριθμός των εισακτέων στο Π.Μ.Σ. ορίζεται σε πενήντα (50) μεταπτυχιακούς φοιτητές/τριες κατ’ έτος.
Άρθρο 9
Χρηματοδότηση
Οι πηγές χρηματοδότησης του Π.Μ.Σ. προέρχονται
από τα τέλη φοίτησης, το ύψος των οποίων ανέρχεται
στο ποσό των 2.400,00 ευρώ, δωρεές, χορηγίες και πάσης φύσεως οικονομικές ενισχύσεις, κληροδοτήματα,
πόρους από ερευνητικά έργα ή προγράμματα, ιδίους
πόρους του Ανώτατου Εκπαιδευτικού Ιδρύματος (Α.Ε.Ι.)
και τον κρατικό προϋπολογισμό ή το πρόγραμμα δημοσίων επενδύσεων.
Άρθρο 10
Υποτροφίες
Το Π.Μ.Σ. δύναται να χορηγεί υποτροφίες σε μεταπτυχιακούς/ες φοιτητές/τριες, βάσει ακαδημαϊκών κριτη-
ρίων αριστείας καθώς και ανταποδοτικές υποτροφίες
σύμφωνα με την ισχύουσα νομοθεσία και όσα ειδικότερα ορίζονται στον Κανονισμό Μεταπτυχιακών Σπουδών
(αριθ. 86 του ν. 4957/2022).
Άρθρο 11
Προσωπικό
Στο Π.Μ.Σ. θα απασχοληθούν μέλη Δ.Ε.Π., Ε.Ε.Π., Ε.ΔΙ.Π.
και Ε.Τ.Ε.Π., ομότιμοι καθηγητές ή αφυπηρετήσαντα μέλη
Δ.Ε.Π. των συνεργαζόμενων Ιδρυμάτων καθώς και οι λοιπές κατηγορίες διδασκόντων σύμφωνα με τις διατάξεις
του άρθρου 83 του ν. 4957/2022 (Α’ 141).
Άρθρο 12
Εκπαιδευτική Διαδικασία
Η εκπαιδευτική διαδικασία διεξάγεται με τη χρήση μεθόδων σύγχρονης εξ αποστάσεως εκπαίδευσης εν όλω
σύμφωνα με τους περιορισμούς των διατάξεων του άρθρου 88 του ν. 4957/2022.
Οι φοιτητές/τριες του ΠΜΣ οφείλουν να συνδέονται
ηλεκτρονικά και να παρακολουθούν τα μαθήματα του
ισχύοντος προγράμματος σπουδών, να υποβάλλουν
εμπρόθεσμα τις απαιτούμενες εργασίες ανά μάθημα, να
τηρούν τις αποφάσεις των αρμόδιων συλλογικών οργάνων καθώς και την ακαδημαϊκή δεοντολογία και να
εκπληρώνουν τις εκάστοτε υποχρεώσεις που απορρέουν
από το πρόγραμμα.
Το διδακτικό προσωπικό του ΠΜΣ οφείλει να καθορίζει το περιεχόμενο των μαθημάτων της ειδικότερης
θεματικής του, να αναρτά το αναλυτικό πρόγραμμα
διδασκαλίας (syllabus), σύγχρονη βιβλιογραφία και
αρθρογραφία και σχετικό πληροφοριακό υλικό στην
ηλεκτρονική πλατφόρμα, να μεριμνά για τη συστηματική συσχέτιση του θεωρητικού μέρους της διδασκαλίας
με την υψηλού επιπέδου πρακτική εφαρμογή της καθώς
και με την ιδιότητα του Σύμβουλου Σπουδών να παρέχει
κάθε πληροφορία στους μεταπτυχιακούς φοιτητές για
τις σπουδές, τη διπλωματική εργασία και άλλα συναφή
θέματα.
Άρθρο 13
Υλικοτεχνική υποδομή
Για τη λειτουργία του Π.Μ.Σ. θα χρησιμοποιηθεί η
υπάρχουσα υλικοτεχνική υποδομή εξ αποστάσεως εκπαίδευσης με τη χρήση κατάλληλων εκπαιδευτικών με-
θόδων και τεχνολογικού εξοπλισμού του Πανεπιστημίου
Δυτικής Μακεδονίας, στο πλαίσιο του άρθρου 88 του
ν. 4957/2022.
Άρθρο 14
Διάρκεια Λειτουργίας
Το Π.Μ.Σ. θα λειτουργήσει από το ακαδημαϊκό έτος
2024-2025 και θα αξιολογηθεί η δυνατότητα συνέχισης
της λειτουργίας του, σύμφωνα με τις διατάξεις της παρ. 1
του άρθρου 87 του ν. 4957/2022 για πέντε (5) έτη.
Άρθρο 15
Συνεργασίες
Το Π.Μ.Σ. δύναται να προβεί σε συνεργασίες με άλλα
εκπαιδευτικά ιδρύματα ή οργανισμούς (δημόσιους ή
ιδιωτικούς, κερδοσκοπικούς ή μη) της ημεδαπής ή αλλοδαπής στο πλαίσιο των αντικειμένων που θεραπεύει.
Άρθρο 16
Κόστος Λειτουργίας
Το κόστος λειτουργίας του προγράμματος που αφορά
στο 70% των λειτουργικών εξόδων, σύμφωνα με  την
παρ. 4 του άρθρου 84 του ν. 4957/2022, ανέρχεται στο
ποσό των 84.000,00 € και αναλύεται σε κατηγορίες δαπανών, ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
Α/Α
Κατηγορία δαπάνης
Αρχικός σε €
1.
Δαπάνες εξοπλισμού και δαπάνες λογισμικού
3.000,00
2.
Δαπάνες χορήγησης υποτροφιών σε μεταπτυχιακούς φοιτητές
7.200,00
3.
Δαπάνες αναλωσίμων
2.560,00
4.
Δαπάνες μετακινήσεων διδασκόντων του Π.Μ.Σ.
3.500,00
5.
Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς
1.000,00
6.
Αμοιβές διδασκαλίας κατηγοριών διδακτικού προσωπικού, σύμφωνα με το άρθρο 83 του
ν. 4957/2022
40.740,00
7.
Αμοιβές διοικητικής και τεχνικής υποστήριξης
23.000,00
8.
Λοιπές δαπάνες, όπως  έξοδα δημοσιότητας-προβολής, αγοράς εκπαιδευτικού υλικού,
οργάνωσης συνεδρίου, δαπάνες εργασιών πεδίου
3.000,00
ΜΕΡΙΚΟ ΣΥΝΟΛΟ (70%)
84.000,00
9.
Λειτουργικά έξοδα Ιδρύματος (30%)
36.000,00
ΣΥΝΟΛΟ
120.000,00
Το κόστος λειτουργίας θα καλυφθεί κυρίως από τα τέλη φοίτησης, το ύψος των οποίων ανέρχεται στο ποσό των
2.400,00 ευρώ καθώς και από άλλες πηγές χρηματοδότησης, όπως δωρεές, χορηγίες και πάσης φύσεως οικονομικές ενισχύσεις, κληροδοτήματα, πόρους από ερευνητικά έργα ή προγράμματα, ιδίους πόρους του Ανώτατου
Εκπαιδευτικού Ιδρύματος (Α.Ε.Ι.) και τον κρατικό προϋπολογισμό ή το πρόγραμμα δημοσίων επενδύσεων (αρ. 84
του ν. 4957/2022).
Άρθρο 17
Μεταβατικές Διατάξεις
Όσα θέματα δεν προβλέπονται στην παρούσα απόφαση θα ρυθμίζονται από τον Κανονισμό Μεταπτυχιακών
Σπουδών και από τα αρμόδια όργανα, σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 10 Μαρτίου 2025
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
Ι
Αριθμ. ΔΦ 2.1/3026
(2)
Έγκριση Εσωτερικού Κανονισμού Λειτουργίας,
Επιτροπής Ισότητας των Φύλων και Καταπολέμησης των Διακρίσεων του ΔΙ.ΠΑ.Ε..
Η ΣΥΓΚΛΗΤΟΣ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις», και ειδικότερα των άρθρων
218 και 223. (Α’ 141).
2. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
3. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
4. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
5. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
6. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος» (Υ.Ο.Δ.Δ. 364).
7. Την υπό στοιχεία ΔΦ 30/8675/24-05-2024 τροποποίηση της υπό στοιχεία ΔΦ 2.1/7613/12-04-2023 δια-
πιστωτικής πράξης «Περί συγκρότησης του Συμβουλίου
Διοίκησης του Διεθνούς Πανεπιστημίου της Ελλάδος»
(Υ.Ο.Δ.Δ. 546).
8. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος» (Υ.Ο.Δ.Δ. 510).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
9. Την υπό στοιχεία ΔΦ 2.1/16812/06-09-2023
απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων - Καθορισμός Τομέα Ευθύνης των Αντι-
πρυτάνεων - Ανάθεση αρμοδιοτήτων στους Αντιπρυτάνεις - Καθορισμός σειράς αναπλήρωσης του Πρύτανη»
(Υ.Ο.Δ.Δ. 925).
10. Την υπό στοιχεία ΔΦ 2.1/17842/22-11-2024 πράξη
του Πρύτανη περί τοποθέτησης του κου Γεωργίου Κόκκα
στη θέση του Εκτελεστικού Διευθυντή επί θητεία στο
Διεθνές Πανεπιστήμιο της Ελλάδος (Υ.Ο.Δ.Δ. 1326).
11. Την υπό στοιχεία ΔΦ 2.1/13219/30-08-2024 διαπιστωτική πράξη - απόφαση Συγκρότησης της Συγκλήτου
του Διεθνούς Πανεπιστημίου της Ελλάδος για το Ακαδημαϊκό Έτος 2024-2025 του Πρύτανη του ΔΙ.ΠΑ.Ε. (ΑΔΑ:
ΨΦ8Σ46ΨΖ3Π-9ΟΗ).
12. Την υπό στοιχεία ΔΦ 2.1/58/07-01-2025 διαπιστωτική πράξη - απόφαση 5ης Ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2024-2025 του Πρύτανη του
ΔΙ.ΠΑ.Ε. (ΑΔΑ: 9ΟΚΡ46ΨΖ3Π-Δ58).
13. Την υπό στοιχεία ΔΦ 2.1/2829/10-03-2025 εισήγηση της Αντιπρυτάνεως Διοικητικών Υποθέσεων, Φοιτη-
τικής Μέριμνας και Δια Βίου Εκπαίδευσης, του Διεθνούς
Πανεπιστημίου της Ελλάδος.
14. Την υπ’ αρ. 8η/11-03-2025 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (Θέμα 11ο).
15. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ.
16. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την έγκριση του Εσωτερικού Κανονισμού Λειτουργίας
Επιτροπής Ισότητας των Φύλων και Καταπολέμησης των
Διακρίσεων του Διεθνούς Πανεπιστημίου της Ελλάδος,
ως ακολούθως:
Άρθρο 1
Θεσμικό πλαίσιο λειτουργίας και
αποστολή της Επιτροπής
Η Επιτροπή Ισότητας των Φύλων και Καταπολέμησης των Διακρίσεων (συντομογραφία Ε.Ι.Φ.Κ.Δ.) συ-
στήνεται με απόφαση του Συμβουλίου Διοίκησης και
λειτουργεί σύμφωνα με τις διατάξεις του άρθρου 218
του ν. 4957/2022. Αποτελεί συμβουλευτικό όργανο
του Ιδρύματος και των οργάνων διοίκησής του. Αποστολή της Επιτροπής είναι η προώθηση της ισότητας
των φύλων και της καταπολέμησης των διακρίσεων
με βάση το φύλο, την φυλετική ή εθνοτική καταγωγή,
τη θρησκεία ή τις πεποιθήσεις, την κατάσταση υγείας/
αναπηρίας, την ηλικία ή τον γενετήσιο προσανατολισμό σε όλα τα επίπεδα λειτουργίας και σε όλες τις δια-
δικασίες και δραστηριότητες της ακαδημαϊκής ζωής. Η
Επιτροπή συμβάλλει στην πρόληψη και αντιμετώπιση
κάθε είδους διακρίσεων και στην πρόληψη και αντιμετώπιση του σεξισμού, της σεξουαλικής παρενόχλησης
και κάθε είδους παρενοχλητικής συμπεριφοράς στο
ίδρυμα.
Άρθρο 2
Αρμοδιότητες της Επιτροπής
1. Η Επιτροπή Ισότητας των Φύλων και Καταπολέμησης των Διακρίσεων έχει τις εξής αρμοδιότητες
(ν. 4957/2022):
α) Εκπονεί σχέδια δράσης για την προώθηση και διασφάλιση της ουσιαστικής ισότητας και της καταπολέ-
μησης των διακρίσεων στις εκπαιδευτικές, ερευνητικές
και διοικητικές διαδικασίες του ιδρύματος και καταρτίζει
ετήσια έκθεση, την οποία υποβάλλει στη Σύγκλητο και
στο Συμβούλιο Διοίκησης,
β) εισηγείται στα αρμόδια όργανα μέτρα για την προώθηση της ισότητας και την καταπολέμηση των διακρί-
σεων, την αντιμετώπιση της σεξουαλικής παρενόχλησης
και κάθε είδους παρενοχλητικής συμπεριφοράς,
γ) παρακολουθεί και αξιολογεί την πορεία υλοποίησης
των ανωτέρω μέτρων και των αποτελεσμάτων τους και
εισηγείται την τροποποίηση, αναθεώρηση ή συμπλήρωσή τους,
δ) παρέχει ενημέρωση και επιμόρφωση στα μέλη της
ακαδημαϊκής κοινότητας σε θέματα σχετικά με την ισότητα των φύλων, των ΛΟΑΤΚΙ ατόμων και την καταπο-
λέμηση κάθε είδους διακρίσεων, την αντιμετώπιση της
σεξουαλικής παρενόχλησης και κάθε είδους παρενοχλητικής συμπεριφοράς,
ε) προωθεί την εκπόνηση προγραμμάτων σπουδών
και τη διενέργεια σεμιναρίων και διαλέξεων που εστιάζουν στη μελέτη του φύλου, των ΛΟΑΤΚΙ ατόμων, της
καταπολέμησης των διακρίσεων και την αντιμετώπιση
της σεξουαλικής παρενόχλησης και κάθε είδους παρενοχλητικής συμπεριφοράς,
στ) προωθεί την εκπόνηση μελετών και ερευνών σχετικά με θέματα που σχετίζονται με το πεδίο της αρμο-
διότητάς της,
ζ) καταγράφει τις αναφορές και καταγγελίες για περιστατικά διακριτικής μεταχείρισης και σεξουαλικής παρε-
νόχλησης ή παρενόχλησης λόγω φύλου και τις διαβιβάζει
στα αρμόδια όργανα,
η) παρέχει συνδρομή προς θύματα διακρίσεων, σεξουαλικής παρενόχλησης και παρενοχλητικής συμπε-
ριφοράς, όταν καταγγέλλουν διακριτική μεταχείριση ή
παρενόχληση.
Άρθρο 3
Ενδεικτική απαρίθμηση των δράσεων
της Επιτροπής
1. Ειδικότερα, η Επιτροπή προωθεί την ένταξη της διάστασης της ουσιαστικής ισότητας και καταπολέμησης
των διακρίσεων σε όλες τις πολιτικές εντός της πανεπιστημιακής κοινότητας και την εφαρμογή ειδικών μέτρων
ή και θετικών δράσεων για την πρόληψη, την καταπολέμηση των διακρίσεων, την αντιμετώπιση της σεξου-
αλικής παρενόχλησης και κάθε είδους παρενοχλητικής
συμπεριφοράς. Ενδεικτικά αναφέρονται:
α. Καταγράφει εκφάνσεις ανισότητας, μη ισότιμης συμμετοχής, έμφυλων στερεοτύπων και προκαταλήψεων,
έμφυλων διακρίσεων και παρενοχλήσεων σε όλους τους
τομείς λειτουργίας του ιδρύματος (στην παρεχόμενη εκπαίδευση, στην έρευνα, στη διοίκηση, στην ακαδημαϊκή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
ζωή, στις πάσης φύσεως σχέσεις εργασίας και απασχόλησης ή εξ αφορμής αυτών), καθώς και άλλες αιτίες δι-
άκρισης, όπως ιδίως η φυλετική ή εθνοτική καταγωγή, η
θρησκεία ή οι πεποιθήσεις, η κατάσταση υγείας/αναπηρίας, η ηλικία ή ο γενετήσιος προσανατολισμός.
β. Υποβάλλει εισηγήσεις στη Σύγκλητο για την υιοθέτηση πολιτικών πρόληψης και προαγωγής της συμπερι-
ληπτικής κουλτούρας καθώς επίσης για την προώθηση
των αρχών της ισότητας και της ισότιμης συμμετοχής
στις διαδικασίες εκπαίδευσης, διοίκησης, έρευνας και
της ακαδημαϊκής ζωής γενικότερα.
γ. Συντάσσει, υποβάλλει στη Σύγκλητο προς έγκριση
και παρακολουθεί, ως προς την εφαρμογή του, το Σχέδιο
Δράσης για την Ισότητα των Φύλων και Καταπολέμησης
των Διακρίσεων («ΣΔΙΦΚΔ»).
δ. Διοργανώνει, υποστηρίζει και συντονίζει την ανάπτυξη δράσεων και εκδηλώσεων με σκοπό την ενημέρω-
ση, ευαισθητοποίηση και επιμόρφωση όλων των μελών
της Πανεπιστημιακής Κοινότητας αλλά και της κοινωνίας
ευρύτερα σε θέματα που άπτονται των αρμοδιοτήτων
των Ε.Ι.Φ.Κ.Δ.
ε. Μεριμνά για τη δημοσιοποίηση όλων των θεσμικών πρωτοβουλιών σε επίπεδο εθνικής και ευρωπαϊ-
κής νομοθεσίας που διαρρυθμίζουν την ισότητα και ίση
μεταχείριση των ατόμων ανεξάρτητα από φύλο ή άλλη
διάκριση.
στ. Προτείνει τη σύσταση Μονάδας Ισότητας των Φύλων και Καταπολέμησης των Διακρίσεων και την ένταξή
της στον Οργανισμό κάθε ΑΕΙ ως διοικητική δομή που θα
υποστηρίζει την Ε.Ι.Δ.Κ.Δ. για την υλοποίηση των δράσεων των Σχεδίων Δράσης για την Ισότητα των Φύλων
(ΣΔΙΦΚΔ), που εμπίπτουν στις αρμοδιότητές της.
ζ. Συνεργάζεται, για την εκπλήρωση των στόχων και
αρμοδιοτήτων της, με τις ακαδημαϊκές μονάδες και τις
διοικητικές υπηρεσίες του Ιδρύματος για τη συγκέντρωση των αναγκαίων στοιχείων και δεδομένων.
η. Συνεργάζεται με άλλα Πανεπιστήμια και τις αντίστοιχες Επιτροπές Ισότητας Φύλων και Καταπολέμησης των
Διακρίσεων για τη δημιουργία μίας ολοκληρωμένης πολιτικής δέσμευσης υπέρ της ουσιαστικής ισότητας και της
καταπολέμησης των διακρίσεων εντός του ακαδημαϊκού
περιβάλλοντος στην ελληνική επικράτεια. Ιδίως συμμετέχει στο Δίκτυο Επιτροπών Ισότητας των Φύλων και Κατα-
πολέμησης των Διακρίσεων των Α.Ε.Ι. όλης της χώρας.
θ. Συμμετέχει σε δράσεις που διοργανώνονται εντός
της Ευρωπαϊκής Ένωσης από Πανεπιστήμια των χωρών - μελών, από Φορείς και Οργανισμούς με στόχο
τη συμπόρευση και διαμόρφωση μιας πανευρωπαϊκής
στρατηγικής υπέρ της ουσιαστικής ισότητας και της καταπολέμησης των διακρίσεων πάσης φύσεως.
ι. Εφαρμόζει συγκεκριμένη διαδικασία λήψης και διαχείρισης των καταγγελιών/αναφορών που αφορούν σε
διακριτική μεταχείριση κατά την έννοια του άρθρου 1
του παρόντος, με σεβασμό στις αρχές της εχεμύθειας,
της εμπιστευτικότητας και της προστασίας της ανθρώπινης αξιοπρέπειας ως υπέρτατης συνταγματικής αξίας.
Παρακολουθεί την έκβαση των ως άνω καταγγελιών/
αναφορών και την ηθική, ψυχική και συναισθηματική
υποστήριξη του καταγγέλλοντος/καταγγέλλουσας ή
αναφερομένου/αναφερομένης καθ’ όλη τη διάρκεια
διεξαγωγής της έρευνας αλλά και μετά το πέρας αυτής,
εφόσον παραστεί ανάγκη.
ια. Προτρέπει τις Ακαδημαϊκές Μονάδες να εντάξουν
μαθήματα ή/και διδακτικές ενότητες περί ισότητας και
καταπολέμησης των διακρίσεων σε προπτυχιακά ή μεταπτυχιακά προγράμματα όπως επίσης την πραγματο-
ποίηση θερινών σχολείων και σεμιναρίων σε ζητήματα
που άπτονται των αρμοδιοτήτων των Ε.Ι.Φ.Κ.Δ.
ιβ. Παρέχει υποστήριξη σε συμβουλευτικό επίπεδο στα
Τμήματα που υλοποιούν προγράμματα μεταπτυχιακών
σπουδών, διδακτορικές διατριβές και μεταδιδακτορικές
έρευνες επικεντρωμένα σε θέματα που άπτονται των
αρμοδιοτήτων των Ε.Ι.Φ.Κ.Δ.
ιγ. Ενισχύει την ανάπτυξη ερευνητικής-εκδοτικής δραστηριότητας είτε με τη μορφή άρθρων σε περιοδικά και
συνέδρια, είτε με τη μορφή συλλογικών τόμων σε ζητήματα που άπτονται των αρμοδιοτήτων των Ε.Ι.Φ.Κ.Δ.
Άρθρο 4
Συγκρότηση της Επιτροπής
Η Επιτροπή Ισότητας των Φύλων και Καταπολέμησης
των Διακρίσεων συνιστάται και συγκροτείται με απόφαση του Συμβουλίου Διοίκησης. Η Επιτροπή είναι εν-
νεαμελής και αποτελείται από έξι (6) μέλη Δ.Ε.Π., ένα (1)
μέλος Ε.Ε.Π. ή Ε.ΔΙ.Π. ή Ε.Τ.Ε.Π., έναν (1) διοικητικό υπάλληλο και έναν (1) φοιτητή/φοιτήτρια. Στην απόφαση της
συγκρότησης ορίζεται και η γραμματειακή υποστήριξη
της Επιτροπής. Η Ε.Ι.Φ.Κ.Δ. στην πρώτη της συνεδρίαση
ορίζει μεταξύ των μελών της τον/την Πρόεδρο και τον/
την αντιπρόεδρο της Επιτροπής.
Άρθρο 5
Διαδικασία ανάδειξης των μελών - Θητεία Κανόνες λειτουργίας
1. Τα μέλη της Ε.Ι.Φ.Κ.Δ. έχουν τριετή θητεία και ορίζονται ύστερα από πρόσκληση εκδήλωσης ενδιαφέρο-
ντος, που δημοσιεύει ο/η Πρύτανης, σύμφωνα με τα
οριζόμενα στις διατάξεις της παρ. 2 του άρθρου 218 του
ν. 4957/2022. Ο/η Πρύτανης δύναται, με απόφασή του/
της, να αντικαθίσταται κατά την άσκηση της αρμοδιότητας του προηγούμενου εδαφίου από τον/την αρμόδιο/α
Αντιπρύτανη.
2. Οι υποψηφιότητες και τα απαιτούμενα δικαιολογητικά (αίτηση, βιογραφικό σημείωμα) υποβάλλονται ηλε-
κτρονικά ή σε έντυπη μορφή στη Γραμματεία της Πρυτανείας. Οι υποψηφιότητες αξιολογούνται από τριμελή
επιτροπή που συγκροτεί η Σύγκλητος, η οποία συντάσσει
πίνακα κατάταξης και τον υποβάλλει ως εισήγηση στη
Σύγκλητο. Η Σύγκλητος κατά την επιλογή των μελών
λαμβάνει υπόψη το έργο και γενικότερα την συνεισφορά των υποψηφίων στα πεδία της ισότητας των φύλων,
της καταπολέμησης των ανισοτήτων και διακρίσεων και
της αντιμετώπισης του κοινωνικού αποκλεισμού και της
παρενοχλητικής συμπεριφοράς. Η θητεία των μελών της
Ε.Ι.Φ.Κ.Δ είναι τριετής.
3. Οι κανόνες του παρόντος Κανονισμού εφαρμόζονται
και αποτελούν μέρος των διατάξεων του Εσωτερικού
Κανονισμού Λειτουργίας του Ιδρύματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
4. Το Ίδρυμα παραχωρεί στην Ε.Ι.Φ.Κ.Δ. χώρο γραφείου
στην έδρα του για τη διευκόλυνση της λειτουργίας της
και χώρο στην ιστοσελίδα του Ιδρύματος.
5. Η Επιτροπή διαθέτει λογότυπο που συνοδεύει όλα
τα επίσημα έγγραφά της.
Άρθρο 6
Σύγκληση της Επιτροπής Ισότητας
των Φύλων και Καταπολέμησης των Διακρίσεων
1. Ο/η Πρόεδρος και σε περίπτωση απουσίας ή κωλύματός του ο/η Αντιπρόεδρος προεδρεύει των εργασιών
της Ε.Ι.Φ.Κ.Δ. σύμφωνα με τις διατάξεις του ν. 4957/2022
και του Κ.Δ.Δ..
2. Η Ε.Ι.Φ.Κ.Δ. συνεδριάζει μετά από πρόσκληση του/
της Προέδρου της:
α) Ανάλογα με τις ανάγκες υλοποίησης του έργου της
και υποχρεωτικά μία φορά τον χρόνο, πριν από τη σύνταξη της ετήσιας έκθεσης,
β) όποτε το ζητήσει το ένα τρίτο (1/3) τουλάχιστον του
συνολικού αριθμού των μελών της με γραπτή αίτηση
στην αρμόδια γραμματεία, άλλως στον/στην Πρόεδρο,
όπου αναφέρονται τα προς συζήτηση θέματα και τα μέλη
της Ε.Ι.Φ.Κ.Δ., που υπέβαλαν την αίτηση και εισηγούνται
τα θέματα,
γ) όποτε υπάρχουν κατεπείγουσες περιπτώσεις, οι
οποίες δικαιολογούν την άμεση σύγκληση της Ε.Ι.Φ.Κ.Δ.
3. Η πρόσκληση κοινοποιείται στα μέλη της Ε.Ι.Φ.Κ.Δ.
με έντυπο, ηλεκτρονικό ή κάθε άλλο πρόσφορο μέσο,
δύο (2) εργάσιμες ημέρες πριν τη συνεδρίαση. Περιλαμβάνει την ημερήσια διάταξη, τον τόπο, την ημερο-
μηνία και την ώρα της συνεδρίασης και συνοδεύεται
από εισηγήσεις και υποβαλλόμενα αρχεία (ατζέντα) επί
των θεμάτων που θα συζητηθούν. Στις κατεπείγουσες
περιπτώσεις η πρόσκληση δύναται να γνωστοποιηθεί
ή να επιδοθεί την ημέρα της συνεδρίασης και να αναφέρει το κατεπείγον της συνεδρίασης. Πριν από τη
συζήτηση, η Ε.Ι.Φ.Κ.Δ. αποφαίνεται για το κατεπείγον
των θεμάτων.
4. Η Επιτροπή είναι δυνατόν να συνεδριάζει και με τη
χρήση ηλεκτρονικών μέσων (τηλεδιάσκεψη). Η απαρτία
της Επιτροπής θα πιστοποιείται και θα καταγράφεται από
τον/την πρόεδρο της συνεδρίασης. Τηρούνται πρακτικά.
Κατά τα λοιπά, όσον αφορά στα γενικότερα ζητήματα
της συγκρότησης, της σύνθεσης, των συνεδριάσεων, της
λειτουργίας και των αποφάσεων της Επιτροπής, ισχύουν
οι διατάξεις του Εσωτερικού Κανονισμού λειτουργίας του
Ιδρύματος σε συνδυασμό με τις διατάξεις του Κώδικα
Διοικητικής Διαδικασίας.
Άρθρο 7
Το δικαίωμα της αναφοράς ενώπιον
της Επιτροπής
1. Δικαίωμα αναφοράς στην Επιτροπή για περιστατικά
αρνητικών διακρίσεων (λόγω φύλου, ταυτότητας φύλου,
σεξουαλικού προσανατολισμού, εθνικότητας, θρησκεύματος, κοινωνικής προέλευσης, ηλικίας, κατάστασης
υγείας/αναπηρίας), σεξουαλικής παρενόχλησης, έμφυλης βίας και εξουσιαστικής βίας, έχουν τα εμπλεκόμενα
πρόσωπα σε όλες τις διαδικασίες και δραστηριότητες της
ακαδημαϊκής ζωής, όπως ενδεικτικά: Μέλη ΔΕΠ, ΕΔΙΠ,
ΕΤΕΠ, ΕΕΠ, ερευνητές/τριες, διοικητικοί υπάλληλοι και
φοιτητές/φοιτήτριες, και εν γένει εργαζόμενοι/εργαζόμενες, συμπεριλαμβανομένων των απασχολούμενων
με σύμβαση έργου, ανεξαρτήτων υπηρεσιών, έμμισθης
εντολής, των απασχολούμενων μέσω τρίτων παρόχων
υπηρεσιών, καθώς και άτομα που παρακολουθούν κατάρτιση, συμπεριλαμβανομένων των ασκούμενων και
των μαθητευόμενων, εθελοντές/ριες, εργαζόμενοι/ες
των οποίων η σχέση εργασίας έχει λήξει, καθώς και άτομα που αιτούνται εργασία στο Διεθνές Πανεπιστήμιο
της Ελλάδος. Αναφορά μπορεί να καταθέσει είτε το ίδιο
το άτομο το οποίο έχει υποστεί κάποια ή κάποιες από
τις παραπάνω αρνητικές συμπεριφορές, είτε άτομο/α
που έχουν γίνει μάρτυρες τέτοιων περιστατικών. Όλες
οι αναφορές πρέπει να είναι επώνυμες.
2. Για τους σκοπούς εφαρμογής του παρόντος τα
καταγγελλόμενα περιστατικά μπορούν να λαμβάνουν
χώρα τόσο μέσα στις εγκαταστάσεις του Ιδρύματος
όσο και εκτός αυτών κατά τη διάρκεια ακαδημαϊκών ή
εκπαιδευτικών δραστηριοτήτων ή εξ αφορμής αυτών
(όπως π.χ. πρακτική άσκηση, εκπαιδευτική επίσκεψη,
προγράμματα ανταλλαγής φοιτητών/τριών κα.), καθώς
επίσης κατά τις επικοινωνίες που πραγματοποιούνται
μέσω τεχνολογιών πληροφορικής και επικοινωνίας.
3. Οι αναφορές υποβάλλονται επώνυμα είτε στο email
της Ε.Ι.Φ.Κ.Δ., είτε μέσω ειδικής φόρμας στην ιστοσελίδα
της Ε.Ι.Φ.Κ.Δ. και περιλαμβάνουν σύντομη περιγραφή
του περιστατικού και στοιχεία επικοινωνίας (email ή/
και τηλέφωνο) με τον καταγγέλλοντα/την καταγγέλλουσα. Κάθε ενδιαφερόμενος, πριν από την κατάθεση
της αναφοράς, μπορεί να ζητήσει κατ’ ιδίαν συνάντηση
με κάποιο ή κάποια από τα μέλη της Ε.Ι.Φ.Κ.Δ. και να
ενημερωθεί για τη διαδικασία υποβολής και διαχείρισης
αναφορών. Η διαδικασία κατάθεσης της αναφοράς είναι
εμπιστευτική. Στη φόρμα ή στο email της Ε.Ι.Φ.Κ.Δ. πρόσβαση έχει μόνο ο/η Πρόεδρος της Επιτροπής.
4. Όταν η καταγγελία/αναφορά είναι ανώνυμη, τίθεται
στο αρχείο, εκτός εάν το περιεχόμενό της, κατά την κρίση
της Επιτροπής, πρέπει λόγω της σοβαρότητάς του να
διερευνηθεί επί της ουσίας. Τα στοιχεία των ανώνυμων
καταγγελιών/αναφορών σε κάθε περίπτωση δύνανται
να αξιολογούνται για τη σύνταξη Εκτίμησης Κινδύνων
ανισοτήτων, διακρίσεων και κοινωνικών αποκλεισμών
εντός της Πανεπιστημιακής Κοινότητας.
5. Η Επιτροπή, στο πλαίσιο του συμβουλευτικού και
του διαμεσολαβητικού ρόλου της, δύναται να επιληφθεί
και αυτεπαγγέλτως, στην περίπτωση που υποπέσουν
στην αντίληψη των μελών της περιστατικά αρνητικών
διακρίσεων και παρενοχλητικής συμπεριφοράς.
Άρθρο 8
Διαδικασία διαχείρισης αναφορών
1. Η Ε.Ι.Φ.Κ.Δ. δέχεται τις αναφορές και καλεί τον/την
ενδιαφερόμενο/νη σε ακρόαση, η οποία μπορεί να γίνει
δια ζώσης σε χώρο του Ιδρύματος ή/και διαδικτυακά.
2. Σκοπός της διαδικασίας της ακρόασης είναι η κατανόηση του αντικειμένου της καταγγελίας/αναφοράς και
η υποστήριξη του θιγόμενου/της θιγόμενης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
3. Η Ε.Ι.Φ.Κ.Δ. ενημερώνει τον/την ενδιαφερόμενο/η
για τις δυνατότητες αντιμετώπισης του περιστατικού,
τις διαδικασίες και τα ακαδημαϊκά όργανα τα οποία είναι
αρμόδια να επιληφθούν του ζητήματος. Ενημερώνουν
επίσης για τις εντός και εκτός Πανεπιστημίου συμβουλευτικές και υποστηρικτικές υπηρεσίες και φορείς.
4. Η Ε.Ι.Φ.Κ.Δ. συντάσσει έκθεση, η οποία διαβιβάζεται
στα αρμόδια ακαδημαϊκά ή διοικητικά όργανα για τη
διερεύνηση και πιθανή λήψη διοικητικών ή πειθαρχικών
μέτρων. Απαραίτητη προϋπόθεση για τη διαβίβαση αυτή
είναι η γραπτή συναίνεση του καταγγέλλοντος/της καταγγέλλουσας εκτός εάν από τα πραγματικά περιστατι-
κά στοιχειοθετείται αυτεπαγγέλτως διωκόμενο αδίκημα
κατά τις διατάξεις της ποινικής νομοθεσίας.
5. Η Ε.Ι.Φ.Κ.Δ τηρεί αρχείο στο οποίο φυλάσσονται τα
σχετικά με την αναφορά έγγραφα για όσο χρονικό διάστημα είναι αναγκαίο στο πλαίσιο της διερεύνησης και
χειρισμού της αναφοράς.
6. Οι αναφορές πρέπει να διεκπεραιώνονται μέσα σε
εύλογο χρονικό διάστημα με όρους διαφάνειας, αντικειμενικότητας και σεβασμού στην αξιοπρέπεια όλων των
πλευρών της αναφοράς. Τα μέλη της Επιτροπής λαμβάνουν ιδιαίτερη μέριμνα για την αποφυγή σύγκρουσης
συμφερόντων.
7. Η Ε.Ι.Φ.Κ.Δ., σύμφωνα με τις διατάξεις του άρθρου 218 του ν. 4957/2022, έχει συμβουλευτικό ρόλο
στη διαχείριση των αναφορών. Δεν έχει δικαιοδοσία να
προβαίνει στην διενέργεια διοικητικής έρευνας ή στην
επιβολή κυρώσεων. Για το λόγο αυτό, καταγράφει τις
αναφορές και καταγγελίες και τις διαβιβάζει στα αρμόδια
όργανα του ΔΙ.ΠΑ.Ε.
Άρθρο 9
Υποχρέωση εχεμύθειας
1. Τα μέλη της Ε.Ι.Φ.Κ.Δ υποχρεούνται στην τήρηση
απόλυτης εχεμύθειας αναφορικά με οποιαδήποτε πληροφορία περιέρχεται στη γνώση τους κατά την άσκηση
των καθηκόντων τους και αφορά πάσης φύσεως προσωπικά δεδομένα υποκειμένων εντός και εκτός της πα-
νεπιστημιακής κοινότητας.
2. Σε περίπτωση συνεργασίας της Επιτροπής με τρίτους σχετικά με συγκεκριμένο θέμα της αρμοδιότητάς
της, ο τρίτος δεσμεύεται εγγράφως για την τήρηση εμπιστευτικότητας ως προς όλες τις πληροφορίες της προ-
ηγούμενης παραγράφου. Η δήλωση εμπιστευτικότητας
φυλάσσεται στο ηλεκτρονικό αρχείο της Επιτροπής.
3. Η υποχρέωση εχεμύθειας βαρύνει και τον/την Γραμματέα της Επιτροπής εφόσον υπάρχει, καθώς και κάθε
εμπλεκόμενο μέλος που μπορεί να ασκεί υποστηρικτικό
έργο.
Άρθρο 10
Δεδομένα Προσωπικού Χαρακτήρα
1. Τα μέλη της Επιτροπής λαμβάνουν τα απαραίτητα
τεχνικά και οργανωτικά μέτρα για να διασφαλίσουν ένα
επίπεδο ασφάλειας κατάλληλο για τον κίνδυνο κατά την
επεξεργασία δεδομένων προσωπικού χαρακτήρα, ιδίως
όσον αφορά την επεξεργασία ειδικών κατηγοριών δεδομένων προσωπικού χαρακτήρα.
2. Η δημοσίευση περιπτώσεων ή οι πληροφορίες που
χρειάζεται να ανακοινωθούν για ερευνητικούς λόγους ή
για την προώθηση δράσεων και πολιτικών ισότητας δεν εκθέτουν με κανένα τρόπο την ταυτότητα των υποκειμένων.
3. Η διαδικασία καταχώρησης, αξιολόγησης και διαβίβασης των αναφορών εφόσον αφορούν προσωπικά
δεδομένα υπάγεται στο σύστημα διασφάλισης και προστασίας Προσωπικών Δεδομένων του Ιδρύματος.
4. Σε κάθε περίπτωση, για την επεξεργασία των προσωπικών δεδομένων εφαρμόζονται οι διατάξεις του
Κανονισμού (ΕΕ) 679/2018 (GDPR) και του ν. 4624/2019.
Άρθρο 11
Ετήσια έκθεση δράσεων της Επιτροπής
Στο τέλος εκάστου ακαδημαϊκού έτους η Ε.Ι.Φ.Κ.Δ.
καταθέτει στη Σύγκλητο και στο Συμβούλιο Διοίκησης
έκθεση με αναλυτική καταγραφή και περιγραφή των
δράσεων τις οποίες οργάνωσε ή στις οποίες έλαβε μέρος.
Άρθρο 12
Ομάδες εργασίας
1. Η Ε.Ι.Φ.Κ.Δ. δύναται να ορίζει ομάδες εργασίας οι
οποίες θα ασχολούνται με την υλοποίηση εργασιών σχετικών με το έργο της.
2. Στις ομάδες εργασίας μπορούν να συμμετέχουν και
άλλα μέλη της Πανεπιστημιακής Κοινότητας, εφόσον
εκφράσουν την σχετική επιθυμία και διαθέτουν γνώση
και εμπειρία στο αντικείμενο εργασίας της Ομάδας.
3. Τα - εκτός Επιτροπής - μέλη των ομάδων εργασιών
δεσμεύονται από τις υποχρεώσεις εχεμύθειας και προστασίας δεδομένων προσωπικού χαρακτήρα κατά τα
άρθρα 9 και 10 του παρόντος Κανονισμού και σύμφωνα
με την ισχύουσα νομοθεσία.
Άρθρο 13
Συνεργασία με όργανα του Διεθνούς
Πανεπιστημίου της Ελλάδος και με άλλες
επιτροπές και Φορείς - Υποστήριξη του έργου
της Επιτροπής από Μονάδα του Ιδρύματος
1. Για την εκπόνηση του έργου της, η Ε.Ι.Φ.Κ.Δ συνεργάζεται: (α) Με την Επιτροπή Δεοντολογίας του Διεθνούς
Πανεπιστημίου της Ελλάδος, (β) με τον Συνήγορο του
Φοιτητή, (γ) με τη Διεύθυνση Κοινωνικής Μέριμνας,
(δ) με τις Επιτροπές Σπουδών των Τμημάτων και την Επιτροπή Μεταπτυχιακών σπουδών του Ιδρύματος, (ε) με
τις διοικητικές αρχές του Ιδρύματος και τις διοικήσεις
των Σχολών και Τμημάτων: Πρυτανεία, Κοσμητείες, Προέδρους Τμημάτων, (στ) τις διοικητικές υπηρεσίες του
ιδρύματος και ζ) με όποιον άλλο φορέα ή ομάδα του
ιδρύματος κριθεί απαραίτητο.
2. Η Ε.Ι.Φ.Κ.Δ συνεργάζεται με τη Νομική Υπηρεσία του
Ιδρύματος, εφόσον καθίσταται αναγκαίο για τη νομική
διευθέτηση των ζητημάτων που ανακύπτουν κατά την
εκτέλεση του έργου της και ιδίως παρέχει οποιαδήποτε
πληροφορία ή συνδρομή απαιτείται, μέσα στο πλαίσιο
της κείμενης νομοθεσίας.
3. Η Ε.Ι.Φ.Κ.Δ συνεργάζεται επίσης με φορείς εκτός
Πανεπιστημιακής Κοινότητας, οι οποίοι δραστηριοποιούνται στα πεδία της ισότητας των φύλων, της κα-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
ταπολέμησης των ανισοτήτων και διακρίσεων και της
αντιμετώπισης του κοινωνικού αποκλεισμού.
4. Η Ε.Ι.Φ.Κ.Δ. μπορεί να προβαίνει σε Πρωτόκολλα Συνεργασίας με Φορείς εκτός Πανεπιστημιακής Κοινότητας διά
του νομίμου εκπροσώπου του ιδρύματος, όπου καθορίζονται επακριβώς ο σκοπός, η διάρκεια και οι λοιποί όροι της
συνεργασίας τους. Το πρωτόκολλο συνεργασίας υποβάλλεται προς έγκριση στα αρμόδια όργανα. Η συνεργασία λήγει
είτε με την πάροδο της συμφωνημένης στο πρωτόκολλο
διάρκειας αυτής είτε κατόπιν συμφωνίας των δύο μερών,
αλλά μπορεί με πρόταση εκάστου μέρους που υποβάλλεται
πριν από τη λήξη της συμφωνημένης διάρκειας, να ανανεωθεί για όσο χρόνο συμφωνήσουν τα δύο μέρη.
5. Η Ε.Ι.Φ.Κ.Δ. δύναται να υποστηρίζεται στο έργο της
από Μονάδα του Ιδρύματος για την υλοποίηση των σχεδίων δράσης της παρ. 1 του άρθρου 218 του ν. 4957/2022.
Άρθρο 14
Τροποποίηση Κανονισμού
Η τροποποίηση του παρόντος κανονισμού μπορεί να
προτείνεται με απόφαση της Ε.Ι.Φ.Κ.Δ. και το τελικό κείμενο θα υποβάλλεται προς έγκριση στα αρμόδια όργανα
του Διεθνούς Πανεπιστημίου της Ελλάδος.
Άρθρο 15
Έναρξη ισχύος του Κανονισμού
1. Η ισχύς του παρόντος αρχίζει από τη δημοσίευση
στην Εφημερίδα της Κυβερνήσεως της απόφασης έγκρισής του από το αρμόδιο όργανο του Ιδρύματος.
2. Για τα θέματα που αφορούν στη λειτουργία της Επιτροπής και δεν ρυθμίζονται από τον παρόντα κανονισμό
και τις διατάξεις του άρθρου 33 του ν. 4589/2019 και του
άρθρου 218 του ν. 4957/2022, εφαρμόζονται αναλογικά
οι διατάξεις του ν. 2690/1999 (Κώδικας Διοικητικής Διαδικασίας), όπως εκάστοτε ισχύουν.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 13 Μαρτίου 2025
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1345/19.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201345.pdf | Tokens: 41080]